《宪副招饮黄鹤楼赋谢》
明代·郭棐

跨鹤仙人凌太清，千秋高阁尚峥嵘。江光远带瞿唐峡，楼势平连鄂渚城。

历历楚山湘女泪，萋萋芳草汉臣情。当尊莫厌深杯饮，醉里如闻玉管声。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。